ddrg/super_eurlex huggingface dataset:
(122)

Efter den endelige fremlæggelse af oplysninger fremsatte to interesserede parter, nemlig to sammenslutninger af EU-distributører af skruer, den påstand, at anvendelsen af den gældende told på sådan et højt niveau ikke havde til resultat at genskabe redelige konkurrencevilkår på EU-markedet, men snarere forhindrede den kinesiske import i at komme ind på EU-markedet. Disse interesserede parter hævdede, at enhver udvidelse af foranstaltningerne vil resultere i en yderligere indsnævring af de internationale kildemuligheder, som er til rådighed for Unionens brugere og importører. Som svar på denne påstand skal det først bemærkes, at antidumpingforanstaltninger ikke indføres for at hindre eller blokere import fra et land, der er genstand for foranstaltninger, men hovedsageligt for at genskabe redelige konkurrencevilkår på markedet. Niveauet for den gældende told er et resultat af beregninger af de dumping- og skadesmargener, der blev fastsat på grundlag af konstateringerne i den oprindelige undersøgelse. For det andet er Kommissionen ikke enig i påstanden om, at den gældende told begrænser forsyningskilderne på EU-markedet. Det fremgår af de foreliggende importstatistikker, at importen fra tredjelande steg efter indførelsen af foranstaltningerne vedrørende Kina. Der blev i forbindelse med undersøgelsen ikke konstateret elementer, der peger på, at disse tendenser ikke vil fortsætte i fremtiden. Disse påstande måtte derfor afvises.
(2)

I en situation med lave mælkepriser og finansielle vanskeligheder i sektoren for mejeriprodukter er det hensigtsmæssigt at lempe den økonomiske byrde for producenter, der skal betale en overskudsafgift i forbindelse med mælkekvoteåret 2014/2015, som omhandlet i artikel 15, stk. 1, i Kommissionens forordning (EF) nr. 595/2004 (3). Det er derfor hensigtsmæssigt at give medlemsstaterne mulighed for under hensyntagen til forskellige nationale forhold at træffe afgørelse om at opkræve skyldige beløb ved hjælp af en afdragsordning. Rentefrie afdragsordninger ville imidlertid kunne betragtes som statsstøtte i henhold til traktatens artikel 107, stk. 1, medmindre de udskudte rater er i overensstemmelse med betingelserne i Kommissionens forordning (EU) nr. 1408/2013 (4).
(161)

Denne analyse fokuserer dog udelukkende på to år isoleret set og ikke på hele den betragtede periode. Når man analyserer hele perioden, står det klart, at den markante stigning i dumpingimporten ikke blot medførte en forværring i rentabiliteten, men også påførte EU-erhvervsgrenen et tab i markedsandele og et fald i produktion, kapacitetsudnyttelse, beskæftigelse, investeringer og investeringsafkast. 2012 fulgte ikke den generelle tendens, men tendensen var dog generelt negativ. Formålet med at vurdere skadesindikatorerne over en længere periode på fire år er især at undgå at træffe konklusioner på grundlag af evt. isolerede udviklinger. Under alle omstændigheder blev virkningerne af dumpingimporten fra de pågældende lande vurderet kumulativt, som forklaret i betragtning 97-102. Det var derfor ikke berettiget alene at vurdere virkningerne af dumpingimporten fra Kina.
DA Den Europæiske Unions Tidende L 79/6

KOMMISSIONENS FORORDNING (EU) 2015/497

af 20. marts 2015

om forbud mod fiskeri efter rokker i EU-farvande i IIa og IV fra fartøjer, der fører tysk flag

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 36, stk. 2, og

ud fra følgende betragtninger:

(1) Ved Rådets forordning (EU) 2015/104 (2) er der fastsat kvoter for 2015.

(2) Ifølge de oplysninger, Kommissionen har modtaget, har fiskeriet efter den bestand, der er omhandlet i bilaget til denne forordning, fra fartøjer, der fører den i samme bilag omhandlede medlemsstats flag eller er registreret i den pågældende medlemsstat, nået et sådant omfang, at den kvote, der er tildelt for 2015, er opbrugt.

(3) Derfor er det nødvendigt at forbyde fiskeri efter den pågældende bestand —

VEDTAGET DENNE FORORDNING:

Artikel 1

Opbrugt kvote

Den fiskekvote, som for 2015 er tildelt den medlemsstat, der er omhandlet i bilaget til denne forordning, for den i samme bilag omhandlede bestand, anses for at være opbrugt fra den dato, der er fastsat i det pågældende bilag.

Artikel 2

Forbud

Fiskeri efter den bestand, der er omhandlet i bilaget til denne forordning, fra fartøjer, der fører den i samme bilag omhandlede medlemsstats flag eller er registreret i denne medlemsstat, er forbudt fra den dato, der er fastsat i det pågældende bilag. Det er navnlig forbudt at opbevare om bord, overføre, omlade og lande fisk af denne bestand fanget af de pågældende fartøjer efter den pågældende dato.

Artikel 3

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. marts 2015. På Kommissionens vegne For formanden Lowri EVANS Generaldirektør for maritime anliggender og fiskeri

(1) EUT L 343 af 22.12.2009, s. 1.

(2) Rådets forordning (EU) 2015/104 af 19. januar 2015 om fastsættelse for 2015 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande, om ændring af forordning (EU) nr. 43/2014 og om ophævelse af forordning (EU) nr. 779/2014 (EUT L 22 af 28.1.2015, s. 1).
(3)

De kompetente tyske myndigheder forklarer i deres tekniske redegørelse, at vejrforholdene og især det varme og fugtige vejr i høstperioden har fremmet forekomsten af skadedyr, der danner pyruvat, acetaldehyd og alpha-ketoglutarsyre. Disse stoffer går i forbindelse med svovldioxid og nedsætter dens konserverende virkning. For at sikre en tilfredsstillende vinifikation og en god konservering er der derfor behov for en større mængde svovldioxid i vin, der fremstilles af disse druer. Den midlertidige tilladelse, der er omhandlet i punkt A.4 i bilag I B til forordning (EF) nr. 606/2009, er derfor den eneste mulighed for at anvende de druer, der er berørt af disse ugunstige vejrforhold, til fremstilling af vin, der er egnet til markedsføring.
(3)

Med henblik på regnskabsaflæggelse er det nødvendigt at præcisere, at anmeldelsen af udgifter betalt af betalingsorganerne forud for godkendelsen af et program for udvikling af landdistrikterne eller forud for ændringen af et program for udvikling af landdistrikterne bør svare til det fulde omfang af de perioder, der er fastsat i artikel 22, stk. 2, første afsnit, i gennemførelsesforordning (EU) nr. 908/2014. Desuden bør alle udgifter betalt af betalingsorganerne inden for den periode, hvor godkendelsen eller ændringen af et program for udvikling af landdistrikterne finder sted, anmeldes inden for den frist, der er sat for den tilsvarende periode i nævnte artikel.
(2)

Sanktionskomitéen under FN's Sikkerhedsråd besluttede den 31. marts 2015 at fjerne en fysisk person fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Den 7. april 2015 godkendte Sanktionskomitéen under FN's Sikkerhedsråd tilføjelsen af en fysisk person til listen over de personer, grupper og enheder, der er omfattet af indefrysningen af pengemidler og økonomiske ressourcer.
(5)

Tidsrammen for gennemførelse af godkendelsesniveau 2 blev fastlagt for at sikre, at der vil være tilstrækkelig indføringstid til at indhente yderligere erfaringer med AEBS-systemer og til at muliggøre en yderligere teknisk udvikling på dette område. Desuden skulle tidsrammen gøre det muligt for Kommissionen at tage hensyn til internationale harmoniserede funktions- og prøvningskrav, som De Forenede Nationers Økonomiske Kommission for Europa (FN/ECE) var at vedtage med hensyn til typer af køretøjer i de klasser, der er omfattet af FN-regulativ nr. 131, vedrørende AEBS.
(1)

Ved Kommissionens forordning (EF) nr. 1918/2006 (2) blev der åbnet for et årligt toldkontingent for import af jomfruolie henhørende under KN-kode 1509 10 10 og 1509 10 90, som er fuldt ud fremstillet i Tunesien og transporteret direkte fra dette land til EU. I artikel 2, stk. 2, i forordning (EF) nr. 1918/2006 er der fastsat månedlige kvantitative grænser for udstedelsen af importlicenser.
Må ikke markedsføres eller anvendes i artikler, der leveres til offentligheden, hvis blykoncentrationen (udtrykt som metal) i disse artikler eller berørbare dele deraf er lig med eller større end 0,05 vægtprocent, og disse artikler eller berørbare dele deraf under normale eller med rimelighed forudsigelige anvendelsesbetingelser kan puttes i munden af børn.

Grænsen finder ikke anvendelse, hvis det kan dokumenteres, at blys frigivelsesgrad fra en sådan artikel eller enhver sådan berørbar del af en artikel, uanset om den er overfladebehandlet eller ej, ikke overskrider 0,05 μg/cm2 pr. time (svarende til 0,05 μg/g/t), og for overfladebehandlede artikler at overfladebehandlingen er tilstrækkelig til at sikre, at denne frigivelsesgrad ikke overskrides i en periode på mindst to år ved normale eller med rimelighed forudsigelige betingelser for anvendelse af artiklen.

For så vidt angår dette punkt anses en artikel eller en berørbar del af en artikel for at kunne puttes i munden af børn, hvis den er mindre end 5 cm på den ene led eller har en aftagelig eller fremspringende del af den størrelse.
(1)

Den Russiske Føderation tiltrådte Verdenshandelsorganisationen den 22. august 2012. Den Russiske Føderations tilsagn omfatter toldkontingenter for eksporten af bestemte typer nåletræ, hvoraf en andel er blevet tildelt til eksport til Unionen. Retningslinjerne for administrationen af disse toldkontingenter er fastsat i aftalen i form af brevveksling mellem Den Europæiske Union og Den Russiske Føderation om administrationen af toldkontingenter for eksporten af træ fra Den Russiske Føderation til Den Europæiske Union (»aftalen«) og i protokollen mellem Den Europæiske Union og Den Russiske Føderations regering om tekniske betingelser i henhold til aftalen (»protokollen«). Aftalen og protokollen blev undertegnet den 16. december 2011. De har været anvendt midlertidigt fra datoen for Den Russiske Føderations tiltrædelse af Verdenshandelsorganisationen.
(1)

I artikel 19 i Rådets forordning (EU, Euratom) nr. 1311/2013 (1) fastsættes det, at hvis der efter den 1. januar 2014 vedtages nye regler eller programmer under delt forvaltning vedrørende strukturfondene, Samhørighedsfonden, Den Europæiske Landbrugsfond for Udvikling af Landdistrikterne, Den Europæiske Hav- og Fiskerifond, Asyl-, Migrations- og Integrationsfonden og Fonden for Intern Sikkerhed, revideres den flerårige finansielle ramme med henblik på overførsel til efterfølgende år, ud over de tilsvarende udgiftslofter, af bevillinger, der ikke blev udnyttet i 2014. Revisionen vedrørende overførslen af uudnyttede bevillinger for år 2014 vedtages i henhold til nævnte artikel inden den 1. maj 2015.
(4)

De mængder, som er omfattet af ansøgninger om importlicens, som er indgivet i perioden 1. — 7. april 2015 for delperioden 1. juli — 30. september 2015, er for visse kontingenter mindre end de disponible mængder. Det bør derfor fastslås, hvilke mængder, der ikke er ansøgt om licens for, og disse mængder bør lægges til den mængde, som er fastsat for den følgende kontingentdelperiode.
(4)

Da denne foranstaltning falder ind under anvendelsesområdet for traktaten om Den Europæiske Unions funktionsmåde, er lovgivning på EU-plan nødvendig for dens gennemførelse, navnlig for at sikre, at de økonomiske aktører i alle medlemsstaterne anvender den ensartet.
(2)

Den 10. april 2015 besluttede Sanktionskomitéen under FN's Sikkerhedsråd at føje to personer til den liste, som Al-Qaida-Sanktionskomitéen fører over de personer, grupper og enheder, over for hvem indefrysningen af pengemidler og økonomiske ressourcer skal gælde.
(2)

Ved forordning (EF) nr. 2160/2003 er der fastsat bestemmelser om bekæmpelse af salmonella i forskellige fjerkræpopulationer i Unionen. Heri fastsættes det, at et tredjeland for at blive optaget eller forblive på listerne over tredjelande, hvorfra medlemsstaterne i henhold til EU-lovgivningen har tilladelse til at importere konsumæg fra fjerkræ, der er omfattet af forordningen, for den relevante art eller kategori skal forelægge Kommissionen et salmonellabekæmpelsesprogram med garantier, som svarer til garantierne i medlemsstaternes nationale salmonellabekæmpelsesprogrammer. De relevante garantier og oplysninger i den forbindelse indgår også i de enkelte standardveterinærcertifikater for de varer, der er opført i del 2 i bilag I til forordning (EF) nr. 798/2008.
(5)

Ved Rådets direktiv 64/432/EØF (4) er der fastsat regler for samhandelen med kvæg inden for Unionen og bestemmelser om overvågning og udryddelsesprogrammer for visse sygdomme hos disse dyr, herunder tuberkulose. New Zealand har anmodet om anerkendelse af sit program for bekæmpelse af kvægtuberkulose som ligestillet med de programmer for overvågning og udryddelse af kvægtuberkulose, som gennemføres af medlemsstaterne i overensstemmelse med de betingelser, der er fastsat i bilag A.I til direktiv 64/432/EØF. Oplysningerne fra New Zealand om landets program for bekæmpelse af kvægtuberkulose viser, at kvægtuberkulosestatussen for en kvægbesætning, der er klassificeret som »C2« ifølge New Zealands nationale skadegørerbekæmpelsesstrategi for kvægtuberkulose, svarer til kvægtuberkulosestatussen for en besætning, der i en medlemsstat er anerkendt som en »kvægbesætning, der officielt er erklæret fri for tuberkulose« i overensstemmelse med betingelserne i bilag A.I til direktiv 64/432/EØF.
(2)

For at et land kan betragtes som sårbart, skal det i overensstemmelse med punkt 1, litra b), i bilag VII ud over betingelsen i punkt 1, litra a), i nævnte bilag være et land, hvor importen af varer opført på listen i bilag IX til Unionen i gennemsnit udgør mindre end tærsklen på 2 % i værdi af den samlede import til Unionen af varer opført i dette bilag med oprindelse i GSP-begunstigede lande i de seneste tre på hinanden følgende år.
En modulopbygget skærm i adskilt stand (såkaldt »LED-væg«) bestående af flere moduler, hvert af størrelse ca 38 × 38 × 9 cm. Hvert enkelt modul har røde, grønne og blå lysemitterende dioder, en opløsning på 16 × 16 pixel, en pixelafstand på 24 mm, en lysstyrke på 2 000 cd/m2 og en opdateringsfrekvens på mere end 300 Hz. De indeholder endvidere drevelektronik. Skærmen foreligger med et behandlingsanlæg, der omfatter: — en videoprocessor, der kan modtage forskellige signaler (f.eks. CVBS, Y/C, YUV/RGB (HD-)SDI eller DVI), og som gør det muligt at tilpasse billeder/video til skærmens størrelse — en signalprocessor, der muliggør pixelmapping af indgangssignalet til skærmen. Det behandlede signal sendes fra signalprocessoren til en datafordeler ved hjælp af optiske fiberkabler. Datafordeleren sender derefter dataene til skærmens forskellige moduler. Skærmen er beregnet til anvendelse ved sports-/underholdningsarrangementer, til butiksskiltning m.m., men er uegnet til at se tæt på.

8528 59 39
(2)

Interesseorganisationer har fremlagt data om forekomsten af ikke-dioxinlignende PCB'er i vildpighaj (Squalus acanthias). Ud fra disse oplysninger kan det konstateres, at den nuværende grænseværdi på 75 ng/g vådvægt under overholdelse af god fiskeripraksis og under normale fangst- og vækstbetingelser i mange tilfælde ikke kan overholdes. De fremlagte data dokumenterer, at den nuværende grænseværdi ikke er i overensstemmelse med princippet om, at grænseværdier for forurenende stoffer fastsættes på et niveau, der er så lavt, som det med rimelighed er muligt. Den eksisterende grænseværdi for ikke-dioxinlignende PCB'er i vildpighaj (Squalus acanthias) bør derfor forhøjes, uden at det bringer folkesundheden i fare.
(3)

Niveauet for annullation eller forringelse og følgelig suspensionsniveauet er steget. Imidlertid kan suspensionsniveauet ikke afpasses efter niveauet for annullation eller forringelse ved at tilføje produkter til eller fjerne produkter fra listen i bilag I til forordning (EF) nr. 673/2005. Derfor bør Kommissionen bevare listen over produkter i bilag I i uændret form og ændre satsen for tillægstolden for at afpasse suspensionsniveauet efter niveauet for annullation eller forringelse, jf. forordningens artikel 3, stk. 1, litra e). De fire produkter, der er opført i bilag I, bør derfor beholdes på listen, og satsen for tillægstolden bør ændres til 1,5 %.
(4)

Da det er nødvendigt at sikre, at denne foranstaltning finder anvendelse så hurtigt som muligt, efter at de ajourførte oplysninger er blevet stillet til rådighed, bør denne forordning træde i kraft på dagen for offentliggørelsen.
(4)

EU-listen over aromaer og udgangsmaterialer listen indeholder et antal stoffer, for hvilke Den Europæiske Fødevaresikkerhedsautoritet endnu ikke har afsluttet sin vurdering, eller for hvilke den har anmodet om, at der fremlægges yderligere videnskabelige data for at kunne afslutte vurderingen. For så vidt angår et af stofferne, nemlig N-ethyl-(2E,6Z)-nonadienamid har de personer, der er ansvarlige for at markedsføre dette aromastof, nu trukket deres ansøgning tilbage. Derfor bør dette aromastof udgå af EU-listen.
(6)

Den Europæiske Fødevaresikkerhedsautoritet (»autoriteten«) evaluerede sikkerheden ved aminosyrer og beslægtede stoffer, når de anvendes som aromastoffer, og afgav udtalelse herom den 29. november 2007 (4). Autoriteten konkluderede, at menneskers eksponering for aminosyrer gennem fødevarer er højere end den forventede eksponering i forbindelse med deres anvendelse som aromastoffer, og at ni af stofferne, herunder L-leucin, ikke gav anledning til sikkerhedsmæssige betænkeligheder ved de forventede niveauer for indtag deraf som aromastoffer.
(6)

For at sikre en effektiv forvaltning af proceduren for udstedelse af importlicenser bør denne forordning træde i kraft umiddelbart efter offentliggørelsen —
(2)

Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving efter oprindelse.
(2)

Den 30. april 2015 besluttede Sanktionskomitéen under FN's Sikkerhedsråd at fjerne seks personer fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.
(3)

Med henblik på at sikre et tilstrækkeligt niveau for gennemsigtigheden, når der er tale om en koncern, og for at tage hensyn til det forhold, at et moderselskab, som udøver kontrol over sine datterselskaber, kan påvirke disses ledelse, bør tærsklerne beregnes på koncernniveau. Alle besiddelser ejet af et kreditinstituts eller et investeringsselskabs moderselskab og af datterselskaberne bør derfor offentliggøres, når den samlede sum af disse besiddelser når anmeldelsestærsklen.
(193)

Følgelig bidrog EU-producenternes eksportresultater også til skaden, men ikke i et sådant omfang, at det brød årsagssammenhængen mellem dumpingimporten og den skade, som EU-erhvervsgrenen led, af følgende grunde. For det første bør den lavere enhedssalgspris (1 139 EUR pr. ton på eksportmarkederne), der opkræves af EU-producenterne, i forhold til prisen på EU-markedet (1 235 EUR pr. ton) ses i lyset af den omstændighed, at den også omfatter en stor andel GOES af anden sortering fra EU-producenterne, som hovedsagelig eksporteres, og som sælges billigere end GOES af første sortering. For det andet tegner salgsmængden inden for EU (172 410 ton) sig for størstedelen af EU-producenternes salg; dette skal ses i forhold til eksportmængden på 155 239 ton. For det tredje er de forværrede eksportresultater knyttet til den omstændighed, at markederne i de pågældende lande, der er nogle af EU's vigtigste handelspartnere, er forholdsvis lukkede og vanskelige at trænge ind på. På denne baggrund konkluderes det, at EU-erhvervsgrenens eksportresultater blev fastholdt på et højt niveau. I en situation kendetegnet ved et stærkt prispres udøvet af dumpingimporten, ofte til priser, der ligger under omkostningerne, ville tabet af stordriftsfordele og indvirkningen på EU-erhvervsgrenens enhedsproduktionsomkostninger faktisk have været endnu større, hvis eksportsalget ikke var blevet fastholdt på et sådant niveau.
BILAG VIII

HAVNESTATSKONTROLFORMULARER

Meddelelser og udfyldelse af del A, B and C i henhold til artikel 22, 23 og 39 i NEAFC's kontrol- og håndhævelsesordning foretages ved hjælp af en onlineformular, der er oprettet på NEAFC's websted af NEAFC's sekretariat. Et faxbaseret system, som anvender formularerne i dette bilag, anvendes som et backup-system i tilfælde af, at NEAFC's website skulle være offline.
(4)

I betragtning af denne situation er det hensigtsmæssigt at indføre en fravigelse fra artikel 13, stk. 1, og artikel 22, stk. 1, i gennemførelsesforordning (EU) nr. 809/2014, som giver medlemsstaterne mulighed for at fastsætte en sidste frist for 2015 for indgivelse af enkeltansøgningen, støtteansøgninger eller betalingsanmodninger og en sidste frist for indgivelse af ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen, der ligger senere end de frister, der er fastsat i nævnte artikler. Da den dato, der er omhandlet i artikel 15, stk. 2, i gennemførelsesforordning (EU) nr. 809/2014 er forbundet med den sidste frist, der er fastsat i artikel 13, stk. 1, i nævnte forordning, bør der fastsættes en lignende fravigelse vedrørende meddelelsen om ændringer af enkeltansøgningen eller en betalingsanmodning.
(6)

For hvilling i Det Keltiske Hav vurderer ICES, at der stadig finder omfattende udsmid sted, når det drejer sig om fisk i alderen et til to år. For torsk vil rekrutteringen fra 2014, der var større end gennemsnittet, indgå i fiskeriet i begyndelsen af 2015. For kuller udtaler ICES, at der i 2014 og 2015 forventes et stort udsmid af den stærke årgang 2013, medmindre der træffes yderligere foranstaltninger til at mindske udsmid.
(4)

Da disse foranstaltninger falder ind under anvendelsesområdet for traktaten, er lovgivning på EU-plan nødvendig for deres gennemførelse, navnlig for at sikre, at de økonomiske aktører i alle medlemsstater anvender dem ensartet.
(5)

Den Videnskabelige Undersøgelsesgruppe konkluderede endvidere, at ud fra de nyeste tilgængelige oplysninger bør omfanget af forbuddet mod indførsel i Unionen ændres for enheder af følgende arter, således at dette forbud kun finder anvendelse på levende koraller bortset fra enheder opdrættet på kunstige substrater i havet: — Euphyllia divisa, Euphyllia fimbriata, Euphyllia paraancora, Euphyllia paradivisa og Euphyllia yaeyamaensis fra Indonesien.
(6)

For at sikre, at reglerne for fjernelse af SRM er operationelle og ikke unødigt komplekse, og for at lette kontrollen, bør forskelle på listen over SRM ud fra det slagtede dyrs alder undgås, når det er relevant. For at bevare et højt niveau af beskyttelse af menneskers sundhed bør de sidste fire meter af tyndtarmen, blindtarmen og mesenterium (som ikke kan adskilles fra mesenterialnerverne, nerveganglion- og mesenterialganglionkomplekset og mesenterialfedtet) derfor fortsat figurere på listen over SRM for dyr uanset alder.
(2)

Sanktionskomitéen under FN's Sikkerhedsråd besluttede den 18. maj 2015 at fjerne en fysisk person fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.
(3)

Forordning (EU, Euratom) nr. 1311/2013 er ændret i overensstemmelse hermed ved Rådets forordning (EU, Euratom) 2015/623 (3), idet der for Den Europæiske Landbrugsfond for Udvikling af Landdistrikterne er overført uudnyttede bevillinger for 2014 til udgiftslofterne for 2015 og 2016.